Държавен вестник, бр. 100, 2022 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  100
1. В ал. 1 след думата „взаимен“ се добавя 
„или допълващ се“. 
2. В ал. 4 накрая се добавя „в 60-дневен 
срок от получаване на предложението“.
§ 12. Създава се чл. 143л1:
„Съвместни ревизии и проверки
Чл. 143л1. (1) Компетентен орган на държа-
ва членка може да поиска от компетентните 
органи на една или повече държави членки 
извършването на съвместна ревизия или про-
верка. Когато искане за съвместна ревизия 
или проверка е получено от изпълнителния 
директор на Националната агенция за при-
ходите, той потвърждава съгласието си или 
прави мотивиран отказ в 60-дневен срок от 
получаване на искането.
(2) Съвместната ревизия или проверка се 
извършва по предварително съгласуван и ко-
ординиран начин от компетентните органи на 
участващите държави членки, включително 
по отношение на езиковите правила, в съот-
ветствие с националното законодателство и 
процедурните правила на държавата членка, 
в която се извършват дейностите по съвмест-
ната ревизия или проверка.
(3) Компетентните органи на участващите 
държави членки, в които се извършват действия 
по съвместна ревизия или проверка, определят 
представител, отговорен за ръководенето и 
координирането на съвместната ревизия или 
проверка в съответната държава членка.
(4) Правата и задълженията на длъжност-
ните лица, участващи в съвместна ревизия 
или проверка, когато присъстват при дейст-
вия, извършвани в друга държава членка, се 
определят в съответствие с националното 
законодателство на тази държава членка. В 
този случай длъжностните лица не могат да 
упражняват правомощия, които биха надвиши-
ли обхвата на правомощията, предоставени им 
съгласно тяхното национално законодателство.
(5) Когато действия по съвместна ревизия 
или проверка се извършват на територията 
на Република България, длъжностните лица 
на другите участващи държави членки могат 
да искат писмени обяснения от физически 
лица и да проверяват книжа, документи и 
носители на информация заедно с органите 
по приходите при спазване на правилата, 
предвидени в този кодекс.
(6) Преценката на доказателствата, събрани 
по време на съвместната ревизия или провер-
ка, и тяхната допустимост, включително при 
извършване на действия в други участващи 
държави членки, се извършва при условията 
и по реда на този кодекс.
(7) Ревизираните, проверяваните или за-
сегнатите от съвместна ревизия или проверка 
лица имат същите права и задължения, както 
при ревизия или проверка, извършвана по 
реда на този кодекс.
(8) Компетентните органи по ал. 2 полагат 
усилия за постигането на съгласие по фактите 
и обстоятелствата, свързани със съвместна-
та ревизия или проверка, както и относно 
данъчния статут на ревизираното, съответно 
проверяваното лице въз основа на резултатите 
от съвместната ревизия или проверка.
(9) Констатациите от съвместната ревизия 
или проверка и въпросите, по които компе-
тентните органи на участващите държави 
членки постигнат съгласие, се представят в 
окончателен доклад.
(10) При спазване на ал. 8 и 9 последва-
щите действия на органите по приходите в 
резултат на съвместна ревизия или проверка, 
включително при издаване и обжалване на 
актове, се извършват при условията и по реда 
на този кодекс. Въпросите, по които компе-
тентните органи са постигнали съгласие и са 
представени в окончателния доклад, се вземат 
предвид при издаването на съответните актове 
по този кодекс.
(11) Резултатът от съвместната ревизия или 
проверка, включително копие от окончател-
ния доклад, се съобщават на ревизираното, 
съответно проверяваното лице в срок до 60 
дни от изготвянето на окончателния доклад.“
§ 13. В чл. 143п се правят следните изме-
нения и допълнения:
1. В ал. 2, т. 1 след думите „чл. 143б“ се 
поставя запетая и се добавя „ал. 1 и ал. 2, т. 1“.
2. Създават се нови ал. 3 и 4:
„(3) Изпълнителният директор на Нацио-
налната агенция за приходите може да изпрати 
на компетентните органи на държавите членки 
списък с целите, различни от посочените в 
ал. 2, т. 1 – 3, за които информацията и до-
кументите могат да бъдат използвани.
(4) Когато компетентен орган на друга дър-
жава членка е изпратил списък с цели, за които 
съгласно националното му законодателство 
информацията и документите могат да бъдат 
използвани за цели, различни от посочените 
в ал. 2, т. 1 – 3, изпълнителният директор на 
Националната агенция за приходите може 
да използва получената информация и доку-
менти за тези цели, без да иска разрешение 
по ал. 2, т. 4.“
3. Досегашните ал. 3, 4, 5 и 6 стават съот-
ветно ал. 5, 6, 7 и 8.
4. Досегашната ал. 7 става ал. 9 и в нея се 
създават изречения трето и четвърто: „Докла-
дите и документите, изготвени от Европейската 
комисия въз основа на информация, получе-
на от държавите членки, и предоставени на 
изпълнителния директор на Националната 
агенция за приходите, са поверителни и могат 
да се използват само за аналитични цели. 
Информация от докладите и документите 
може да бъде разкривана само с разрешение 
на Европейската комисия.“
5. Досегашната ал. 8 става ал. 10 и се 
изменя така: